 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

 **Κως, 19 Ιουνίου 2017**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΔΟΠΑΒΣ : “Νέος συμπληρωματικός διαγωνισμός για τις υπηρεσίες φιλοξενίας και διατροφής στο Φεστιβάλ Φιλαρμονικών”

Η Επιτροπή Διαγωνισμού για την παροχή υπηρεσίας φιλοξενίας και διατροφής μελών του Διεθνούς Φεστιβάλ Φιλαρμονικών Ορχηστρών, ολοκλήρωσε την πρώτη φάση των διαδικασιών του διαγωνισμού, σύμφωνα με όλα όσα προβλέπει ο νόμος.

Η Επιτροπή, που αποτελείται από υπαλλήλους του ΔΟΠΑΒΣ, βάσει της διακήρυξης συνέταξε το πρακτικό κατακύρωσης, σύμφωνα με το οποίο ως προσωρινοί ανάδοχοι ορίστηκαν οι : HOTEL ANASTASIA & APARTMENTS και Ε.ΣΒΥΝΟΥ Α.Ε, γεγονός που κατακυρώθηκε και από το Δ.Σ του ΔΟΠΑΒΣ.

Ακολούθως, όπως προβλέπει ο νόμος, η Επιτροπή Διαγωνισμού στις 6 Ιουνίου 2017, με την αρ.πρωτ.1267 έγγραφη πρόσκληση, σύμφωνα με το Άρθρο 10 παράγραφος 3 της διακήρυξης, κάλεσε τους προσωρινούς αναδόχους να προσκομίσουν εντός δέκα ημερών τα δικαιολογητικά κατακύρωσης.

Στις 16 Ιουνίου 2017 η Επιτροπή παρέλαβε τα δικαιολογητικά κατακύρωσης, όπου η Ε.ΣΒΥΝΟΥ Α.Ε είχε όλα τα απαιτούμενα δικαιολογητικά. Όσον αφορά το HOTEL ANASTASIA & APARTMENTS, κατατέθηκε ο φάκελος των δικαιολογητικών, αλλά σύμφωνα με το καταστατικό της επιχείρησης και βάσει του Ν.4412/2016 Άρθρο 24 διαπιστώθηκε ασυμβίβαστο.

Κατόπιν αυτών η Ε.ΣΒΥΝΟΥ Α.Ε θα οριστεί τελικός ανάδοχος, σύμφωνα με την προβλεπόμενη διαδικασία.

Παράλληλα ζητείται η επαναπροκήρυξη του διαγωνισμού για τις Φιλαρμονικές Δήμου Σερρών, Δήμου Λάρισας και Κράμμερ Ουγγαρίας. Οι σχετικές διαδικασίες προχωρούν άμεσα.

**Γραφείο Τύπου Δήμου Κω**